|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 4268, 487 46 14, 487 40 36 ounz@vojvodinа.gov.rs |
| ČÍSLO: 000227353 2025 09427 004 001 000 001 | DÁTUM: 5. 2. 2025 |

Podľa článku 3 Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy, národnostných menšín – národnostných spoločenstiev na financovanie a spolufinancovanie rekonštrukcie, adaptácie, sanácie, investičnej a bežnej údržby objektov ustanovizní základného, stredného vzdelávania a výchovy, žiackeho štandardu a predškolských ustanovizní na území Autonómnej pokrajiny Vojvodiny (Úradný vestník APV č. 5/25) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2025 (Úradný vestník APV č. 57/24), Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) v y p i s u j e

**SÚBEH**

**NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE, INVESTIČNEJ A BEŽNEJ ÚDRŽBY OBJEKTOV USTANOVIZNÍ ZÁKLADNÉHO, STREDNÉHO VZDELÁVANIA A VÝCHOVY, ŽIACKEHO ŠTANDARDU A PREDŠKOLSKÝCH USTANOVIZNÍ NA ÚZEMÍ AUTONÓMNEJ POKRAJINY VOJVODINY NA ROK 2025**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2025 (Úradný vestník APV č. 57/24), a to: na financovanie a spolufinancovanie rekonštrukcie, adaptácie, sanácie a investičnej údržby objektov ustanovizní základného, stredného vzdelávania a výchovy, žiackeho štandardu a predškolských ustanovizní na území Autonómnej pokrajiny Vojvodiny v celkovej výške **375 000 000,00 dinárov** (na úrovni základného vzdelávania a výchovy **247 000 000,00 dinárov**, na úrovni stredoškolského vzdelávania **90 000 000,00 dinárov**, pre ustanovizne žiackeho štandardu **15 000 000,00 dinárov** a pre predškolské zariadenia **23 000 000,00 dinárov)**.

**Minimálna suma finančných prostriedkov**, o ktoré môžu žiadať ustanovizne základného a stredného školstva na území Autonómnej pokrajiny Vojvodiny, je **3 000 000,00 dinárov vrátane DPH**.

Minimálna suma finančných prostriedkov na súbehu **sa nevzťahuje** na ustanovizne žiackeho štandardu a predškolské ustanovizne na území Autonómnej pokrajiny Vojvodiny.

Finančné prostriedky sa neprideľujú na financovanie a spolufinancovanie **stavby a dostavby.**

Finančné prostriedky sa neprideľujú na práce, ktorých plné financovanie sa poskytuje z iných zdrojov.

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2025.

**PODMIENKY SÚBEHU**

*1. Podávatelia prihlášky*

Podávatelia prihlášky sú:

* školy základného vzdelávania a výchovy, školy stredného vzdelávania a výchovy a ustanovizne žiackeho štandardu na území Autonómnej pokrajiny Vojvodiny založené AP Vojvodinou a jednotkou lokálnej samosprávy;
* jednotky lokálnej samosprávy (výhradne pre potreby predškolských zariadení) na území AP Vojvodiny.

*2. Kritériá prideľovania finančných prostriedkov*

Kritériá prideľovania prostriedkov podľa Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy, národnostných menšín – národnostných spoločenstiev na financovanie a spolufinancovanie rekonštrukcie, adaptácie, sanácie, investičnej a bežnej údržby objektov ustanovizní základného, stredného vzdelávania a výchovy, žiackeho štandardu a predškolských ustanovizní na území Autonómnej pokrajiny Vojvodiny sú:

1. význam realizácie projektu, pokiaľ ide o bezpečnosť a zdravie detí/žiakov, učiteľov a zamestnancov, ktorí využívajú objekty,
2. význam realizácie projektu vo vzťahu ku zvyšovaniu kvality a modernizácii výkonu výchovno-vzdelávacej práce a podmienok pre pobyt žiakov a zamestnancov,
3. význam realizácie projektu vo vzťahu k zlepšeniu energetickej hospodárnosti budov, teda k úspore paliva na vykurovanie budov,
4. finančná opodstatnenosť projektu,
5. existencia iných zdrojov financovania – spolufinancovanie realizácie projektu,
6. udržateľnosť – dlhodobý efekt zlepšenia podmienok využívania objektu po realizácii projektu,
7. aktivity, ktoré sú vykonávané na účely realizácie projektu,
8. stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň.

**VŠEOBECNÉ SMERNICE SÚBEHU**

Ak je technicky možné realizovať projekt v niekoľkých samostatných fázach vykonávania prác, žiadateľ by mal predložiť prihlášku s jasne stanovenými fázami na vykonanie prác a uvedenými finančnými prostriedkami pre všetky fázy.

Priložený predbežný výmer a predbežný výpočet prác by mali byť s presne stanovenou sumou prác a s trhovými cenami, keďže finančné prostriedky budú prevedené na žiadateľa v súlade s postupom verejného obstarávania v súlade so Zákonom o verejnom obstarávaní (a najviac do schválenej sumy). Sekretariát nebude schopný financovať zvyšné a nepredvídané práce.

 Žiadateľ, ktorý sa tiež uchádzal na súbehu o konkrétny projekt na iných miestach, má právo podať prihlášku na daný súbeh, ak v čase podania prihlášky nevedel a ani nemohol vedieť, či mu budú poskytnuté finančné prostriedky na inom súbehu pre predmetný projekt.

V prípade podania prihlášky na spolufinancovanie prác prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Po pridelení finančných prostriedkov na súbehu bude užívateľ povinný:

* podpísať zmluvu o pridelení rozpočtových prostriedkov s Pokrajinským sekretariátom vzdelávania, predpisov, správy a národnostných menšín – národnostných spoločenstiev (ďalej len: sekretariát), ktorý bude upravovať vzájomné práva a povinnosti zmluvných strán;
* uskutočniť zodpovedajúce konanie obstarania v súlade so Zákonom o verejnom obstarávaní (vestník Sl. glasnik RS č. 91/19 a 92/23);
* angažovať nezávislú osobu ako odborný dozor nad vykonávaním príslušných prác;
* vo všetkom sa pridržiavať Pokynov na uskutočnenie zmluvy o pridelení finančných prostriedkov z rozpočtu APV na rok 2025.

**SPÔSOB PODÁVANIA ŽIADOSTÍ**

Žiadosti o pridelenie finančných prostriedkov sa predkladajú na jedinečnom súbehovom tlačive sekretariátu. Kompletná súbehová dokumentácia sa môže stiahnuť od **5. 2. 2025** z webovej stránky sekretariátu **www.puma.vojvodina.gov.rs**

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s poznámkou "Pre súbeh – na financovanie a spolufinancovanie rekonštrukcie, adaptácie, sanácie, investičnej a bežnej údržby objektov ustanovizní základného, stredného vzdelávania a výchovy, žiackeho štandardu a predškolských ustanovizní na území Autonómnej pokrajiny Vojvodiny na rok 2025 ", Bulvár Mihajla Pupina 16, 21 000 Nový Sad, alebo sa podávajú osobne na podateľni pokrajinských orgánov správy v Novom Sade (prízemie budovy Pokrajinskej vlády).

**K prihláške na súbeh sa pripája:**

**А) NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE A INVESTIČNEJ ÚDRŽBY OBJEKTOV**

1. **technická dokumentácia**, na základe ktorej orgán príslušný pre vydávanie stavebných povolení vydal rozhodnutie o schvaľovaní prác (v prípade, že je vlastník objektu, kde sú práce vykonávané, AP Vojvodina, a ustanovizni sa nepodarilo získať rozhodnutie o schválení výkonu prác, táto ustanovizeň predkladá technickú dokumentáciu, na základe ktorej, po obstaraní súhlasu pre výkon prác Pokrajinskej vlády, príslušný orgán vydá rozhodnutie o povolení výkonu prác);
2. **rozhodnutie o povolení výkonu**, ktoré vydáva orgán príslušný pre vydávanie stavebného povolenia (v prípade, že je majiteľ objektu, na ktorom sa vykonávajú práce, AP Vojvodina, ustanovizne, čo si neobstarali rozhodnutie o povolení výkonu prác, predkladajú akt príslušného orgánu, ktorým sa preukazuje, že odovzdaná technická dokumentácia je kompletná a zodpovedajúca a že sa na základe nej, po získaní súhlasu Pokrajinskej vlády na výkon prác, vydá rozhodnutie o povolení výkonu prác);
3. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stranami, záväzne s dátumom vypracovania);**
4. **v prípade spolufinancovania poskytnúť dôkaz o zabezpečených finančných prostriedkoch** na spolufinancovanie prác (zmluva, rozhodnutie, výpis z rozpočtu jednotky lokálnej samosprávy a pod.) spolu s riadne podpísaným a opečiatkovaným vyhlásením o účasti na spolufinancovaní príslušných prác (vyhlásenie doručiť vo voľnej podobe);

**B) NA FINANCOVANIE A SPOLUFINANCOVANIE BEŽNEJ ÚDRŽBY OBJEKTOV**

1. **akt vydaný orgánom príslušným na vydávanie stavebného povolenia**, ktorým sa potvrdzuje, že је predmetný druh prác, v pripojenom predbežnom výmere a predbežnom účte, bežná údržba objektov, resp. práce, pre ktoré sa nevydáva rozhodnutie o povolení vykonávania prác podľa Zákona o plánovaní a výstavbe (vestník Sl. glasnik RS č. 72/09, 81/09 – oprava, 64/10 – uznesenie ÚS, 24/11, 121/12, 42/13 – uznesenie ÚS, 50/13 – uznesenie ÚS, 98/13 – uznesenie ÚS, 132/14, 145/14, 83/18, 31/19, 37/19 – iný zákon, 9/20, 52/21 a 62/23);
2. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov s očíslovanými stranami, záväzne s dátumom vypracovania);**
3. **v prípade spolufinancovania poskytnúť dôkaz o zabezpečených finančných prostriedkoch** **na spolufinancovanie prác** (zmluva, rozhodnutie, výpis z rozpočtu jednotky lokálnej samosprávy, a pod.) spolu s riadne podpísaným a opečiatkovaným vyhlásením zodpovednej osoby o spolufinancovaní príslušných prác (vyhlásenie doručiť vo voľnej podobe)

**Žiadosť sa podáva v tlačenej forme (riadne vyplnená a podpísaná zodpovednou osobou) a všetky prílohy k žiadosti sa podávajú VÝHRADNE V ELEKTRONICKEJ FORME na USB alebo CD.**

**Lehota podávania prihlášok na súbeh je 7. 3. 2025.**

Sekretariát si vyhradzuje právo od podávateľa prihlášky podľa potreby žiadať dodatočnú dokumentáciu a informácie.

Po uplynutí lehoty na predkladanie prihlášok komisia začne posudzovať prihlášky.

Komisia rozhodnutím odmietne neúplné alebo nesprávne vyplnené žiadosti, t. j. prihlášky, v ktorých nie sú vyplnené všetky povinné polia (nepovinné polia sú uvedené vo formulári prihlášky), ako aj prihlášky, ktoré nie sú podpísané a opečiatkované, ako aj oneskorené prihlášky.

Komisia rozhodnutím zamietne aj neprijateľné prihlášky, a to:

* nepovolené prihlášky predložené neoprávnenými osobami a subjektmi, ktoré neboli plánované v súbehu;
* prihlášky, ktoré nesúvisia s účelmi stanovenými súbehom;
* prihlášky užívateľov, ktorí v predchádzajúcom období neopodstatnili pridelené prostriedky z pokrajinského rozpočtu vo finančných a opisných správach.

Výsledky súbehu sa uverejňujú na internetovej stránke sekretariátu.

**Záujemcovia dodatočné informácie v súvislosti s realizáciou súbehu môžu získať v sekretariáte na nasledujúcich telefónnych číslach: 021/487 42 68, 487 46 14, 487 40 36.**

 Pokrajinský tajomník

 Róbert Ótott